recursal/SuperWikiNEXT-32B huggingface dataset:
**Adrian Delano Dantley** (s. 28. helmikuuta 1955 Washington) on yhdysvaltalainen koripalloilija. Hän pelasi pienenä laitahyökkääjänä NBA:ssa kausina 1976–1991. Hän voitti Yhdysvaltain maajoukkueessa olympiakultaa Montrealissa 1976. Hänet nimettiin Naismith Memorial Basketball Hall of Fameen vuonna 2008.

Dantley edusti yliopistosarjoissa Notre Damen yliopiston Fighting Irish -joukkuetta. Buffalo Braves varasi hänet NBA:han 6. varauksena vuoden 1976 varaustilaisuudessa. Hän edusti Bravesia vain yhden kauden ja pelasi sen jälkeen Indiana Pacersissa, Los Angeles Lakersissa, seitsemän kautta Utah Jazzissa, Detroit Pistonsissa, Dallas Mavericksissa ja Milwaukee Bucksissa. Hän lopetti pelaajauransa Italiassa kaudella 1991–1992.

Dantley pelasi NBA-urallaan 955 runkosarjaottelua, joissa hän teki keskimäärin 24,3 pistettä, otti 5,7 levypalloa ja antoi 3,0 koriin johtanutta syöttöä. Pudotuspelejä hänelle kertyi 73, ja niissä hän teki keskimäärin 21,3 pistettä, otti 5,4 levypalloa ja antoi 2,3 koriin johtanutta syöttöä. Hän pelasi NBA:n tähdistöottelussa vuosina 1980–1982 ja 1984–1986. Hän oli runkosarjan paras pistemies kausina 1980–1981 ja 1983–1984, ja samoina kausina hänet valittiin NBA:n kakkostähdistökentälliseen. Avauskaudellaan hänet valittiin NBA:n vuoden tulokkaaksi.

Dantley voitti olympiakultaa Montrealissa 1976. Hän oli Jugoslaviaa vastaan pelatun loppuottelun paras pistemies 30 pisteellään.

Utah Jazz jäädytti Dantleyn pelinumeron 4 vuonna 2007.

Lähteet
-------

1. 1 2 3 4 5 6 7  Adrian Dantley *Basketball Reference*.  Arkistoitu 13.5.2013. Viitattu 23.5.2021. (englanniksi)
2. 1 2  Adrian Dantley *Olympedia*.  (englanniksi)
3. 1 2  Adrian Dantley Naismith Memorial Basketball Hall of Fame. Viitattu 23.5.2021. (englanniksi)
4. ↑  All-NBA Teams, Year by Year *Land of Basketball*. Viitattu 23.5.2021. (englanniksi)
5. ↑  Basketball, Men – Final Round, Match 1/2 *Olympedia*. Viitattu 23.5.2021. (englanniksi)
6. ↑  Hamilton, Linda: Jazz to retire Dantley's No. 4 *Deseret News*.  9.2.2007. Viitattu 23.5.2021. (englanniksi)
**Pukki paratiisissa** (*Det tossede paradis*) on suuren kansainvälisen suosion saanut tanskalainen seksikomedia vuodelta 1962. Gabriel Axelin ohjaaman elokuvan näyttelijöitä ovat Dirch Passer, Ghita Nørby, Arthur Jensen ja Hugo Herrestrup. Bob Ramsing teki elokuvan käsikirjoituksen Ole Juulin romaanin pohjalta.

*Pukin paratiisissa* näki Ruotsissa kaksi miljoonaa katsojaa, ja pelkästään Saksan liittotasavallasta vain 700 000 Tanskan kruunua maksanut elokuva toi 18 miljoonaa Saksan markkaa lipputuloja.

Freddy Kamrasin tuotua elokuvan Suomen ensi-iltaan joulukuussa 1963 se pysyi Helsingin Maximin ohjelmistossa peräti 53 viikkoa ja oli huippusuosittu ympäri maata. Vuonna 1965 Matti Tapio teki siitä näytelmäversion, joka kantaesitettiin Turun Samppalinnan kesäteatterissa. Vuonna 1987 elokuva sai uutta mediahuomiota, kun vastavalittu kulttuuriministeri Anna-Liisa Kasurinen mainitsi sen kysyttäessä mitä elokuvia hän on nähnyt.

*Pukki paratiisissa* -elokuvan suosion myötä sen tuottajayhtiö Palladium Films alkoi vuosia myöhemmin tehdä useita muita Suomessakin nähtyjä seksikomedioita, kuten *Masurkka sängynlaidalla* (1970), *Hammaslääkäri sängynlaidalla* (1971), *Pukki sängynlaidalla* (1972), *Rehtori sängynlaidalla* (1972), *Romantiikkaa sängynlaidalla* (1973), *Hyppelyä sängynlaidalla* (1975) ja *Merimies sängynlaidalla* (1976).

Juoni
-----

Trangøn saarella miehet syövät paljon kananmunia ja säilyttävät näin viriiliytensä. Miesten lemmenkutsu saa naiset syttymään jopa kilometrien päästä. Kun naispuolinen sisäministeri saapuu sotalaivoineen panemaan separatistisia saarelaisia kuriin, miesten erikoistaidoille tulee käyttöä.

Arvioita
--------

*Video-oppaassa* vuodelta 1994 Sam Inkinen toteaa tämän skandinaavisen kulttielokuvan olevan jotensakin katsottava, "ainakin jos unohtaa turhat laatukriteerit". Hän antaa *Pukille paratiisissa* kaksi tähteä viidestä, mikä vastaa sanallista arviota "keskinkertainen".

Lähteet
-------

1. ↑  *Pukki paratiisissa* Elonetissä.
2. 1 2  Pukki paratiisissa (1962) (Arkistoitu – Internet Archive), Kansallinen audiovisuaalinen instituutti. Viitattu 4.11.2016.
3. ↑  Pukki paratiisissa (Samppalinnan kesäteatterin ilmoitus).  *Helsingin Sanomat*, 22.6.1965, s. 3. Näköislehden aukeama (tilaajille).
4. ↑  Rämö, Matti: Suomalaisen elokuvakulttuurin väriläiskä (Freddy Kamras). *Ylioppilaslehti* 14.1.2005. Viitattu 7.6.2015.
5. ↑  Palladium Films Elonetissä
6. ↑  Romano, Bello (toim.): *Video-opas 95, Yli 8500 elokuvaa, 2000 uutuutta*. WSOY, 1994. ISBN 951-0-19839-0.

Aiheesta muualla
----------------

* *Pukki paratiisissa* Internet Movie Databasessa. (englanniksi)
* *Pukki paratiisissa* Elonetissä.
*Tämä artikkeli käsittelee urheilijaa. Margaret "Maggie" Simpson on myös hahmo televisiosarjassa Simpsonit.*

**Margaret Simpson** (s. 31. joulukuuta 1981 Krapa) on ghanalainen seitsenottelija.

Simpson voitti nuorten Afrikan mestaruuden seitsenottelussa vuonna 1999. Samana vuonna hän oli neljäs All Africa Games -kilpailuissa. Hän osallistui 2000 nuorten MM-kisoihin, mutta keskeytti. Edmontonin MM-kisoissa 2001 hän sijoittui kolmanneksitoista seitsenottelussa tuloksella 5748. Seuraavana vuonna hän oli Kansainyhteisön kisoissa kolmas tuloksellaan 5906 ja voitti Afrikan mestaruuden tuloksella 6105. Pariisin MM-kisoissa 2003 hän keskeytti ottelunsa. Vuonna 2004 Simpson voitti Afrikan mestaruuden tuloksella 6154 ja sijoittui Ateenan olympialaisissa yhdeksänneksi tuloksella 6253. Helsingin MM-kisoissa 2005 hän voitti MM-pronssia tuloksella 6375. Osakan MM-kisoissa 2007 hän keskeytti ottelunsa. Vuonna 2010 Simpson voitti Afrikan mestaruuden tuloksella 6031. Seuraavan vuoden Daegun MM-kisoissa hän oli neljästoista tuloksella 6183. Vuonna 2012 Simpson voitti seitsenottelun moniotteluiden Afrikan-mestaruuskilpailuissa ja yleisurheilun Afrikan-mestaruuskilpailuissa hän voitti keihäänheiton.

Margaret Simpsonin seitsenottelun ennätys 6423 pistettä syntyi toukokuussa 2005. Tulos paransi sittemmin ranskalaistuneen Eunice Barberin vajaa yhdeksän vuotta vanhaa Afrikan ennätystä seitsemällä pisteellä.

Henkilökohtaiset ennätykset
---------------------------

* 200 metrin juoksu: 24,38 (2007)
* 800 metrin juoksu: 2.17,02 (2005)
* 100 metrin aitajuoksu: 13,41 (2005)
* Korkeushyppy: 185 (2005)
* Pituushyppy: 632 (2005)
* Kuulantyöntö: 13,58 (2012)
* Keihäänheitto: 56,36 (2005)
* Seitsenottelu: 6423 (2005)

Lähteet
-------

* Margaret Simpson Kansainvälinen yleisurheiluliitto.  (englanniksi)

### Viitteet

1. ↑  Margaret Simpson *Athletes*. The International Olympic Committee (IOC). Viitattu 16.8.2020. (englanniksi)
2. ↑  Carolina Klüft voitti seitsenottelun *MTV Uutiset (ent. MTV3)*.  7.8.2005. Viitattu 16.8.2020.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Adrian Gomboc** (s. 20. tammikuuta 1995) on slovenialainen judon Euroopan-mestari..

Gomboc saavutti Euroopan nuorten olympiafestivaaleilla 2011 hopeaa alle 60 kg:n sarjassa. Hän sai alle 21-vuotiaiden MM-kilpailuissa pronssia 66 kg:n painoluokassa 2013. Aikuisten EM-kilpailuissa hän oli samassa painoluokassa seitsemäs Montpellier’ssa 2014 ja viides Kazanissa 2016. Rio de Janeiron olympialaisissa 2016 hän sijoittui 66-kiloisissa viidenneksi hävittyään pronssiottelussa uzbekistanilaiselle Rišod Sobirovlle.

Gomboc saavutti Varsovan EM-kilpailuissa 2017 hopeaa 66 kg:n painoluokassa. Loppuottelussa hän hävisi ukrainalaiselle Heorhi Zantarajalle. Hän voitti saman painoluokan Euroopan-mestaruuden Tel Avivissa 2018 kukistettuaan finaalissa italialaisen Matteo Medvesin.

Gomboc on saavuttanut Masters-, Grand Slam- ja Grand Prix -kilpailuissa kaksi turnausvoittoa ja yhden kolmossijan. Maailmancupeissa ja Continental Open -kilpailuissa hänellä on kaksi voittoa ja kaksi kolmossijaa. Hän on voittanut aikuisten sarjassa kuusi Slovenian-mestaruutta.

Lähteet
-------

1. 1 2 3 4  Adrian Gomboc - Judoka *judoinside.com*. Viitattu 27.4.2018. (englanniksi)
**Espanjan metanolimyrkytykset** tapahtuivat keväällä 1963, kun ourenselainen yritys Rogelio Aguiar myi alkoholijuomia, joiden joukossa oli vaarallisia määriä metanolia. Yksi lasillinen alkoholijuomaa riitti surmaamaan tai sokeuttamaan nauttijansa. Yhteensä jopa viiden tuhannen ihmisen on kerrottu kuolleen tai sokeutuneen.

Yritys hankki 75 000 litraa metanolia, jota käytettiin juomasekoitusten valmistamiseen. Niitä saatettiin markkinoida halvalla, sillä metanoli oli hinnaltaan alle puolet etanolin hinnasta. Rogelio Aguiar myi laimennettua metanolia vigolaiselle Lago e Hijos -juomavalmistajalle. Vaarallisia pulloja levitettiin ympäri Espanjaa, Saharaan ja Senegaliin, joitakin jopa Saksaan asti. Asiakkaista alkoi sairastua ja kuolla ilman järkevää selitystä. Monet haudattiin ilman ruumiinavausta.

Ensimmäiset tunnetut kuolemantapaukset tulivat ilmi Lanzarotella helmikuussa 1963. Kylän apteekkari alkoi epäillä myrkytystä kun neljä viinijuhlien osallistujaa sokeutui ja sai surmansa. Hän analysoi omasta aloitteestaan uhrien nauttimia juomia ja päätteli että myrkky oli metanolia. Vaikka apteekkari julkisti varoituksen, kuolemantapaukset jatkuivat Kanariansaarilla. Kaikkiaan 18 henkeä kuoli Lanzarotella, La Gomeralla ja Teneriffalla. Kaikki olivat juoneet Lago e Hijosin toimittamia juomasekoituksia. Samaan aikaan Galiciassa kuoli ihmisiä päivittäin. Francon hallinto esti tapauksista uutisoimisen.

Virallisessa tutkimuksessa löydettiin varmoja myrkytyksen uhreja vain 51 kuollutta ja 9 sokeutunutta. Syyttäjä arveli kuolleita olleen jopa yli tuhat, toisen lähteen mukaan 5000.

Oikeudenkäynti alkoi 1. joulukuuta 1967. Syytetyt tuomittiin 1-20 vuodeksi vankilaan varomattomuudesta ja toisten terveyden vaarantamisesta. Yhtiöt tuomittiin myös maksamaan korvauksia uhreille, mutta ne välttyivät maksamasta konkurssien takia. Koska ketään ei tuomittu kuolemantuottamuksesta tai taposta, he vapautuivat viimeistään kuuden vuoden kuluttua.

Vuoteen 2010 mennessä uhrit ja näiden omaiset eivät olleet saaneet luvattuja korvauksia.

Lähteet
-------

1. 1 2 3 4 5  Os esquecidos do metílico  2010. Galixia Hoxe.  Arkistoitu 3.3.2016. Viitattu 22.6.2015. (galegoksi)
2. 1 2 3 4 5  Vuelve el caso del alcohol adulterado La Voz de Vigo. Viitattu 22.6.2015. (espanjaksi)
3. ↑  «As víctimas do 'Caso do Metílico' non foron indemnizadas nin tratadas como merecían»  2010. La Voz De Galicia. Viitattu 22.6.2015. (galegoksi)

Aiheesta muualla
----------------

* A cup of coffee liqueur that killed hundreds of people Nekichens
**Alikapteeni** (ven. штабс-капитан, *štabs-kapitan*) oli vuodesta 1798 käytössä ollut Venäjän keisarillisessa armeijassa luutnantin ja kapteenin arvojen väliin sijoittunut sotilasarvo, jota Saksassa on vastannut lähinnä yliluutnantti, ja myöhemmin puna-armeijassa vanhemman luutnantin arvo. Arvo oli rankijärjestelmässä sijalla kymmenen, vuodesta 1884 sijalla yhdeksän. Ratsuväessä käytettiin vastaavasti aliratsumestarin arvoa. Ratsumestari yleensä tarkoitti kapteenin arvoista sotilasarvoa.

Nimitystä alikapteeni on käytetty Suomen suuriruhtinaskunnan armeijassa arvon alkuperäisenä käännöksenä sekä Venäjän keisarikunnan armeijassa palvelleiden sotilasarvon suomenkielisenä käännöksenä.*lähde?* Suomen arvojärjestyksissä vuosilta 1860–1897 arvo oli nimellä *taapikapteeni* tai *taapiratsumestari*.

Venäjän kielessä alikapteenin arvo oli suoraan käännettynä *esikuntakapteeni*, joka tulee saksan kielen sanasta Stab, joka tarkoittaa esikuntaa, ja eräänlaista esikuntapäällikköä, joka huolehtii esimiehensä poissa ollessa tavanomaisista asioista.

Lähteet
-------

Förvaltningshistorisk ordbok - stabskapten *fho.sls.fi*. Viitattu 2.1.2017.
**Margaret Higgins Sanger Slee** (14. syyskuuta 1879 Corning – 6. syyskuuta 1966 Tucson) oli yhdysvaltalainen sairaanhoitaja, ehkäisypillerin ideoija, perhesuunnittelun uranuurtaja ja feministi. Hän keksi käsitteen "syntyvyyden säännöstely" ja toimi sen laillistamiseksi. Sanger perusti Planned Parenthood -järjestön.

Sanger aloitti uransa seksuaalivalistajana pitämällä sanomalehtikolumnia "Mitä jokaisen tytön tulisi tietää" *New York Call* -nimisessä sanomalehdessä vuosina 1912–1913. Vuonna 1914 Sanger julkaisi oman feministilehtensä *The Woman Rebel*, jossa hän edisti syntyvyyden säännöstelyä.

Sanger toi esille ajatuksen ehkäisypilleristä jo vuonna 1912. Hänen oma äitinsä oli ollut raskaana 18 kertaa ja kuoli 50-vuotiaana. Sangerin aloitteesta Gregory Pincus ja John Rock kehittivät myöhemmin e-pillerin, ja ehkäisystä tuli yleistä. Sanger ajatteli että ehkäisypillerin avulla pystytään välttämään menehtymiset ja loukkaantumiset itseaiheutettuissa aborteissa sekä välttämään lukuisten synnytysten negatiiviset terveysvaikutukset. Sanger myös järkeili että ehkäisypilleri mahdollistaisi naisten löytää enemmän nautintoa seksuaalisesta kanssakäymisestä, kun nainen pystyy päättämään milloin ja josko tulee raskaaksi.

Sangeria on arvosteltu eugeniikan kannattamisesta.

Lähteet
-------

1. 1 2  Margaret Sanger *bio.*. Viitattu 24.6.2016.
2. 1 2   (Arkistoitu – Internet Archive)
3. ↑
4. ↑   (Arkistoitu – Internet Archive)
5. ↑  Jaana Ahlblad: Ehkäisypilleri täytti pyöreät 50 vuotta *Lääkärilehti*.  10.5.2010. Viitattu 24.8.2017.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Margaret Sanger**.
* Planned Parenthood: Margaret Sanger — Our Founder (Arkistoitu – Internet Archive) (pdf) (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Japani
* Tšekki
* Australia
* Kreikka
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* NARA
* SNAC
* IdRef

 |

 |
**Pyhän Pietarin kirkko** (engl. *St Peter's Church*), on Brightonissa, Englannissa sijaitseva anglikaaninen kirkko. Kirkko sijaitsee lähellä Brightonin keskustaa kahden päätien, A23:n ja A270:n välissä. Kirkko rakennettiin vuosina 1824–1828 ja sen suunnitteli Charles Barry, ja se on hieno esimerkki Viktoriaaninen aikakausi edeltäneestä uusgotiikan tyylistä. Kirkko on kuulunut Brightonin seurakunnalle vuodesta 1873 ja siihen viitataan joskus epävirallisesti "Brightonin katedraalina".

Historia
--------

Pyhän Pietarin kirkko rakennettiin alun perin kappeliksi. Kirkon suunnittelun avoimen kilpailun voitti Charles Barry vain hieman yli kaksikymmentävuotiaana. Kirkko rakennettiin arviolta 1300- ja 1400-lukujen kohtisuoran ja myöhäisen gotiikan tyyliseksi.

Kirkon rakentaminen aloitettiin toukokuussa 1824 paikkaan, joka oli siihen aikaan kaupungin "sisäänkäynti", nykyään kaupungin keskustaa. Barry suunnitteli vuonna 1841 kirkkoon tornin, jota ei kuitenkaan koskaan rakennettu. Sivukäytävissä oli alun perin taideteoksia, mutta ne poistettiin Oxfordin liikkeen*selvennä* seurauksena.

Barryn kuusikulmainen alttarikomero purettiin vuonna 1898 suuremman, Somers Clarken ja J. T. Mickelthwaiten suunnitteleman, hiekkakivestä tehdyn pääkuoren tieltä. Rakennustyö jatkui vuoteen 1906 saakka. Uusi pääkuori, 16,2 m korkea ja 10,7 m leveä, siunattiin Canterburyn arkkipiispan läsnäollessa.

Pyhän Pietarin kirkossa on valikoima lasimaalattuja ikkunoita, joista suurin osa on Charles Eamer Kempen tekemiä. Kirkon pohjoisosassa on ikkuna kuningatar Viktorian muistoksi.

Aiheesta muualla
----------------

* Kuvia tai muita tiedostoja aiheesta **Brightonin anglikaaniset kirkot** Wikimedia Commonsissa

* St Peterin kirkon kotisivut

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Espanjan grande** (**Grande de España**) on korkein aatelisarvo Espanjassa. Se on arvoasteikossa heti hallitsevan monarkin sekä Asturiasin ruhtinaan eli kruununperillisen poikien (infante) jälkeen. Nämä jälkeläiset saattoivat kutsua itseään Espanjan grandeiksi, mutta kuningas antoi tämän arvon myös muille tärkeille avustajilleen. Tämä aatelisarvo on verrattavissa pääreihin sekä Ranskassa että Yhdistyneessä kuningaskunnassa.

Historia
--------

Kaarle V perusti Espanjan granden arvon vuonna 1520, kun hänet kruunattiin Pyhän saksalais-roomalaisen keisarikunnan keisariksi. Nämä uuden tittelin haltijat saivat erioikeuksia, joista tärkeimpinä pidettiin oikeutta käyttää hattua kuninkaan läsnä ollessa ja sitä, että kuningas kutsui heitä nimityksellä "serkku", kun muista aatelisista hän käytti nimitystä "sukulainen".

Vuonna 1550 kaikkiaan 25 aatelista sai kruunajaisten yhteydessä Espanjan granden tittelin. Myöhemmin näiden henkilöiden perheistä koostui granden tittelin saaneiden ensimmäinen luokka. Usein granden arvon saaneilla on ollut aiemmin herttuan, markiisin tai kreivin titteli. Jotkut kuitenkin saivat sen ilman aiempaa arvoa. Vasta 1800-luvulta lähtien kaikki herttuan arvon saaneet ovat automaattisesti saaneet itselleen myös Espanjan granden arvon.

Espanjan grandet on aiemmin jaettu kahteen, välillä jopa kolmeen luokkaan. Nykyään on käytössä vain ensimmäinen luokka, johon kaikki grandet kuuluvat. Grandet ovat aina pitäneet toisiaan keskenään saman arvoisina. Vaakunatunnuksissaan heillä on herttuallinen vaakuna.

Kaikkein vanhimpia Espanjan grande -sukuja ovat:

* herttualliset suvut:
	+ Medinaceli
	+ Alba
	+ del Infantado
	+ Osuna
	+ Alburquerque
	+ Segorbe
	+ Medina Sidonia
	+ Najera
	+ Escalona ja Villenan markiisi
	+ Frias
* markiisisuvut:
	+ Aguilar de Campoo
	+ Astorga
	+ Priego
* kreivilliset suvut:
	+ Benavente
	+ Cabra
	+ Lemos.

Myös useat muut kuin espanjalaiset ovat saaneet Espanjan granden arvon: Louis de Rouvroy, Saint-Simonin herttua, Farinelli ja Wellingtonin herttua.*lähde?* 18. Alban herttuattarella Cayetana Fitz-James Stuartilla oli yhteensä peräti 20 eri Espanjan granden arvoa.

Nykyaika
--------

Nykyisin Espanjan grandeilla ei ole kuin kunniaan liittyviä etuoikeuksia, kun heiltä poistettiin vuonna 1984 viimeinenkin todellinen privilegio, joka oli oikeus käyttää matkustettaessa diplomaattipassia. Ehkä kaikkein selvin kunniaetuoikeus Espanjan grandeilla on nykyään tulla puhuteltaessa kutsutuiksi tittelillä *Excelentísimos Señores* ("loistokkaimmat herrat").
**Pyhän Ristin kirkko** (*Kunniallisen ja eläväksitekevän ristin kirkko*, kreik. Τίμιος Σταυρός, *Tímios Stavrós*) on bysanttilaisaikainen kirkko Tróodos-vuoristossa Kyproksen saarella Limassolin alueella lähellä Peléndrin kylää. Se on yksi Tróodoksen maalatuista kirkoista, jotka ovat Unescon maailmanperintökohde.

Pyhän Ristin kirkko.
Kirkko on omistettu Pyhälle Ristille ja rakennettu alun perin 1100-luvulla, jolloin se toimi oletettavasti hautausmaan kirkkona. Kirkko tuhoutui jossakin vaiheessa tuntemattomasta syystä, ja sitä on sen jälkeen muutettu usein. Kirkko liitettiin maailmanperintöluetteloon vuonna 1985.

Kirkko sijaitsee Peléndrin kylän etelälaidalla. Se eroaa arkkitehtuuriltaan muista alueen kirkoista. Se on pohjakaavaltaan suorakulmion muotoinen ja kolmilaivainen, ja siinä on keskellä kupoli. Kirkon seinämaalausten vanhimmat osat sen apsiksessa on maalattu 1171–1172 ja myöhemmät maalaukset 1300-luvulla. Seinämaalausten aiheisiin kuuluvat muun muassa Jeesuksen sukupuu, Jeesuksen syntymä ja temppeliintuominen sekä epäilevä Tuomas. Kirkon ikonostaasissa olevassa pyhäinjäännöslippassa on perinteisen näkemyksen mukaan osia Pyhästä Rististä.

Lähteet
-------

1. 1 2  Painted Churches in the Troodos Region UNESCO World Heritage Centre. Viitattu 23.5.2018.
2. 1 2 3  Micuła, Grzegorz & Micuła, Magdalena: *Cyprus*, s. 102. Eyewitness Travel. London, New York, Melbourne, Munich and Delhi: DK, 2016. ISBN 978-0-24120-928-8.
3. 1 2  Timios Stavros Church in Pelendri village *Visit Cyprus*.  Arkistoitu 22.4.2017. Viitattu 23.5.2018.

Aiheesta muualla
----------------

* Kuvia tai muita tiedostoja aiheesta **Pyhän Ristin kirkko** Wikimedia Commonsissa
**Kehnämittari** (*Perconia strigillaria*) on jokseenkin harvinainen lovimittareihin kuuluva perhoslaji.

Koko ja ulkonäkö
----------------

Kehnämittarin siipien kärkiväli on Suomessa keskimäärin 28–33 millimetriä ja Britanniassa 36–41 milliä. Lajin siivet ovat vaalean harmaan ja tummemman harmaan kirjomat, kehnäiset. Siivissä on myös useita tummempia viiruja, jotka kulkevat melko suorina siipien poikki. lajista tavataan myös tummempia värimuotoja.

Levinneisyys ja lentoaika
-------------------------

Kehnämittaria tavataan Euroopassa ja Venäjällä. Laji on levinnyt Espanjasta ja Irlannista Fennoskandiaan, Venäjälle ja Etelä-Eurooppaan asti. Suomessa lajia tavataan pääasiassa vain maan eteläosissa, Rauma-Imatra linajn eteläpuolella.
Lajin lentoaikaa Suomessa on kesäkuun loppu ja heinäkuun alkupuoli, Britanniassa kesä-heinäkuu.

Elinympäristö ja elintavat
--------------------------

Kehnämittarin elinaluetta ovat lämpimät, kanervaa kasvavat paikat. Tyypillisiä elinpaikkoja ovat rämeiden reunat, harjut ja erilaiset avoimet kentät, kuten hakkuuaukeat. Laji talvehtii melkein täysikasvuisena, ravintokasviin kiinnitetyssä verkossa sijaitsevassa kotelossa. Laji lentää iltahämärästä alkaen, mutta varsinkin kuivalla säällä kehnämittarit lähtevät häirittynä helposti lentoon myös päivällä.

Ravintokasvi
------------

Kehnämittarin toukat käyttävät ainoastaan Suomessa ainoastaan kanervaa ravintonaan. Britanniassa laji syö myös muita kanervakasveja.

Lähteet
-------

* Bernard Skinner: *Colour Identification Guide to Moths of the British Isles*. Hong Kong: Viking, 1984. ISBN 0-670-80354-5.

* Kauri Mikkola, Ilkka Jalas & Osmo Peltonen: *Suomen perhoset - Mittarit 2*. Hanko: Suomen Perhostutkijain Seura, 1989. ISBN 951-9221-23-9.

### Viitteet

1. ↑  Lauri Kaila, Marko Mutanen: Kehnämittari – *Perconia strigillaria* *Suomen Lajitietokeskus*.  2019. Viitattu 23.3.2022.
2. 1 2 3 4 5 6  Mikkola ym: *Suomen perhoset – Mittarit 2*, s. 215
3. 1 2 3 4 5  Skinner: *Colour Identification Guide to Moths of the British Isles*, s. 67


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q2302999
* BioLib: 52270
* BOLD: 151061
* CoL: 76S4Z
* EoL: 441558
* Fauna Europaea: 445520
* Fauna Europaea (new): 81407c45-3413-4fb0-8554-7b32c3f59e9f
* GBIF: 1970284
* iNaturalist: 483368
* IRMNG: 10313498
* LepIndex: 242020
* LoB: 4420
* NBN: NHMSYS0021144306
* NCBI: 1870689

 |

 |
Martin Canin
**Martin Canin** (1930 New York – 9. toukokuuta 2019) oli yhdysvaltalainen pianisti ja pianopedagogi.

Canin syntyi perheeseen, jonka isä oli muuttanut Yhdysvaltoihin Englannista ja äiti Venäjältä. Hän varttui Queensissa. Canin valmistui vuonna 1956 Juilliard Schoolista maisterinarvolla pianonsoitossa. Hänen opettajanaan oli ollut Rosina Lhévinne, jonka avustajana hän itse aloitti opettamisen Juilliard Schoolissa 1950-luvulla. Canin esiintyi laajalti sekä resitalistina että kamarimuusikkona. Hän sai esiintymisillään positiivisia arvioita Harold Schonbergilta ja Virgil Thomsonilta, mutta keskittyi sittemmin opettamiseen. Canin sai nimityksen Juilliard Schoolin henkilökunnan jäseneksi vuonna 1972, ja hän opetti useita kansallisten ja kansainvälisten kilpailujen voittajia. Canin työskenteli myös kolmen vuosikymmenen ajan Stony Brook Universityn henkilökunnan jäsenenä. Hän toimi tuomarina Yhdysvalloissa, Euroopassa ja Aasiassa järjestetyissä kansainvälisissä kilpailuissa. Hän johti mestarikursseja eri puolilla maailmaa ja kirjoitti *The Piano Quarterly* -lehteen.

Caninin jäämisestä eläkkeelle Juilliard Schoolin henkilökunnasta ilmoitettiin vuonna 2016. Hänen vaimonsa Fiorella Miotto Canin oli myös valmistunut Juilliard Schoolista pianonsoiton ohjelmasta ja tyttärensä Serena Canin viulunsoiton ohjelmasta. Canin oli viulisti Stuart Caninin veli.

Lähteet
-------

1. 1 2 3 4  Martin Canin 1930-2019 | In Memoriam The Juilliard School
2. 1 2 3 4  Martin Canin (Arkistoitu – Internet Archive) Atlantic Music Festival
3. ↑  Martin Canin[vanhentunut linkki] Lower East Side Oral History Collection


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Israel
* Yhdysvallat

 |
|  |
| Taiteenala | 
* MusicBrainz

 |

 |
**Välisiirto** on shakkitermi, jolla kuvataan tilannetta, jossa pelaaja ei siirräkään oletetusti, vaan tekeekin toisen siirron, joka tekee välittömän uhan. Kun vastustaja reagoi tähän, pelaaja jatkaa peliä oletetulla siirrolla.

Esimerkkejä
-----------

Musta siirtää Txh4, valkean odotettu siirto olisi Dxh4.
Vasemmalla olevan kuvaajan tilanteessa musta lyö tornin
1... Txh4
ja odottaa valkean lyövän takaisin. Valkea pelaa kuitenkin välisiirron.
2. Dd8+! 2. Kh7
3. Dxh4+ 3. Kg8
4. Dxg3 voittaen tornin ja saaden voittoaseman.

### Tartakower-Capablanca

Tartakower-Capablanca, New York 1924
  Valkean viimeinen siirto oli 9. Lxb8.
Toinen esimerkki esiintyi pelissä Tartakower-Capablanca, New York 1924,. Irving Chernev kutsui peliä "kuolemattomaksi välisiirtopeliksi".

Kuvaajan asemassa valkea on juuri pelannut 9. Lxb8, ja olettaa mustan lankeavan ansaan: 9. Txb8 10. Da4+ ja 11. Dxb4 voittaen lähetin. Musta tekee kuitenkin välisiirron 9...Rd5! suojaten lähetin ja uhaten haarukkaa 10...Re3+. 10. Kf2:n jälkeen musta löi lähetin ja voitti pelin 20 siirron kuluttua.   

Jos valkea olisi pelannut Lf4 (Kf2:n sijasta) musta ei olisi pelannut Rxf4?, joka olisi sallinut Da4+:n voittaen lähetin. Musta olisi sen sijasta pelannut toisen välisiirron 10...Df6! uhaten lähettiä uudestaan ja uusien ratsuhaarukkauhan. 11. Dc1:n jälkeen musta olisi voinut esimerkiksi ottaa lähetin tai pelata vielä välisiirron 11...Ld6 tai 11...g5.

Lähteet
-------

* Hooper, David & Whyld, Kenneth (1992), The Oxford Companion to Chess (second ed.), Oxford University Press, ISBN 0-19-866164-9

### Viitteet

1. ↑
**Martin Compston** (s. 8. toukokuuta 1984 Greenock, Skotlanti) on skotlantilainen näyttelijä ja entinen jalkapalloilija. Hänet tunnetaan parhaiten roolistaan poliisisarjassa *Line of Duty* (2012–), jossa hän näyttelee Steve Arnottia.

Ura
---

### Jalkapalloilijana

Ennen näyttelijänuraansa Compston pelasi ammatikseen jalkapalloa. Hän pelasi juniorina Aberdeen FC:ssä ja Greenock Mortonissa. Vuosina 2001-2002 Compstonilla oli ammattilaissopimus Greenock Mortonin kanssa, ja hän pääsi pelaamaan kahdessa ottelussa. Kauden 2002 jälkeen Compston lopetti kuitenkin jalkapallouransa.

### Näyttelijänä

Samana vuonna (2002) Compston teki elokuvadebyyttinsä *Sweet Sixteen* -elokuvassa, jossa hän näytteli pääroolia, 16-vuotiasta Liamia. Elokuva palkittiin Cannesin elokuvajuhlissa. Tämän jälkeen, vuosina 2003–2005, Compston näytteli *Laakson kuningas* -televisiosarjassa.

Compston on näytellyt yhtä päärooleista vuodesta 2012 lähtien *Line of Duty* -poliisisarjassa. Sarja oli Ison-Britannian suosituimpia draamasarjoja 2010-luvulla.

Lähteet
-------

1. ↑  (de) Saksan kansalliskirjasto, GND-tunnisteView and modify data on Wikidata. Tieto on haettu Wikidatasta.
2. ↑  How Line of Duty star Martin Compston went from Dons starlet to DS Arnott *eveningexpress.co.uk*.  1.5.2017.  Arkistoitu 10.5.2021. Viitattu 8.5.2021.
3. ↑  Sweet Sixteen – BIFA bifa.film. Viitattu 8.5.2021.
4. ↑  BBC Two announces Jed Mercurio’s Line Of Duty commissioned for further two series  8.4.2014. BBC. Viitattu 8.5.2021.
**Välitysliikerekisteri** on aluehallintoviraston pitämä virallinen luettelo alueellaan toimivista kiinteistönvälitysliikkeistä ja vuokrahuoneistojen välitysliikkeistä. Rekisterin pidon aloittivat vuonna 2001 Lääninhallitukset. Välitysliike merkitään rekisteriin siinä aluehallintovirastossa, jonka alueella liikkeen pääasiallinen hallinto sijaitsee. Rekisteriin ilmoittautuminen on pakollista, ja sen laiminlyöjää voidaan varoittaa, toiminta voidaan kieltää tai voidaan asettaa uhkasakko. Rekisterin tiedot ovat julkisia, joten jokaisella on oikeus saada merkinnöistä tietoja ja otteita.

Välitysliikerekisteriin merkitään yksityisestä henkilöstä nimi, henkilötunnus ja toiminimi, oikeushenkilöstä toiminimi sekä kaupparekisterinumero, välitysliikkeen toiminnan laatu, vastaavan hoitajan nimi ja henkilötunnus, vastuuvakuutuksen vakuutusmäärä ja vakuutuksen antaja. Rekisteriin merkitään myös liikkeelle annettu rekisteritunnus ja rekisteröinnin päivämäärä sekä annetut varoitukset, kiellot ja rekisteristä poistamisen syy ja päivämäärä.

Ruotsissa on vastaava kiinteistönvälittäjälautakunnan (ruots. *Fastighetsmäklarnämnden*) ylläpitämä rekisteri, johon ei tarvitse ilmoittautua, jos on asianajaja tai ainoastaan vuokraoikeuksien välittäjä. Tanskassa rekisteriviranomaisena toimii Erhvervs- og Selskabsstyrelsen, ja rekisteriin merkitään kiinteistönvälitystä harjoittavat kiinteistönvälittäjät, asianajajat, pankit ja vakuutusyhtiöt.

Lähteet
-------

* Laki kiinteistönvälitysliikkeistä ja vuokrahuoneiston välitysliikkeistä, 1075/2000
* Hallituksen esitys 61/2000
**Martin Ennals** (27. heinäkuuta 1927 Walsall, Yhdistynyt kuningaskunta – 5. lokakuuta 1991 Saskatoon, Kanada) oli brittiläinen ihmisoikeusaktivisti sekä Amnesty Internationalin kolmas pääsihteeri vuosina 1968–1980. Ennalsin pääsihteerikauden aikana Amnesty kasvoi nopeasti pienestä järjestöstä maailmanlaajuiseksi organisaatioksi ja sille myönnettiin Nobelin rauhanpalkinto, Erasmus-palkinto ja Yhdistyneiden kansakuntien ihmisoikeuspalkinto. Amnesty Internationalin lisäksi Ennals toimi muun muassa Unescossa sekä Apartheidia vastustaneessa liikkeessä.

Arvostettu ihmisoikeuspalkinto, Martin Ennals palkinto ihmisoikeuksien puolustajille, on nimetty Ennalsin mukaan.

Lähteet
-------

1. ↑

**Amnesty International**
**Hyvä artikkeliHistoria - Lupaava artikkeliHistoria Suomessa - Kritiikki**
  

**Pääsihteerit:** Peter Benenson - Eric Baker - Martin Ennals - Thomas Hammarberg - Ian Martin - Pierre Sané - Irene Khan - Salil Shetty
  

**Muuta:** *Chimes of Freedom* - *Ihmisoikeudet nyt!* - *Keepers of the Flame* - *Salaisen poliisin pallit* - *Vesi murtaa kiveä*


Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Martin Ennals 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Alankomaat

 |

 |
Langobardien ja Bysantin alueet Italiassa Agilulfin valtakaudella.
**Agilulf** (k. 616) oli langobardien kuningas vuosina 590–616. Hän oli edeltäjänsä Autharin serkku. Noustuaan valtaistuimelle hän meni naimisiin Autharin lesken Theodelindan kanssa.

Agilulf keskitti hallituskaudellaan lähes kaiken vallan kuninkaalle. Vuonna 605 hän solmi rauhan Bysantin kanssa, ja langobardien ja Bysantin rajat Italiassa vakiintuivat pitkäksi ajaksi.

Agilulfin vaimo Theodelinda oli katolinen, ja Agilulf salli katolisen lähetystyön langobardien parissa, joista useimmat olivat areiolaisia. Hän rakensi vaimonsa kanssa Monzan katedraalin, jossa yhä säilytetään Lombardian rautakruunua. Hänellä oli tytär nimeltä Gundeberga, joka nai Arioaldin josta myöhemmin tuli kuningas, sekä poika Adaloald, joka seurasi isäänsä valtaistuimelle.

Lähteet
-------

1. ↑  Lombards - Agilulf German Tribes.org.  Arkistoitu 8.8.2011. Viitattu 8.8.2011. englanti


|  |  |  |  |
| --- | --- | --- | --- |
|   | Edeltäjä:**Authari** | **Langobardien kuningas**  | Seuraaja:**Adaloald** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Italian People
* Deutsche Biographie

 |

 |
**Chíoksen linna** (kreik. Κάστρο Χίου, *Kástro Chíou*) on linna Chíoksen kaupungissa Chíoksen saarella Kreikassa. Se sijaitsee kaupungin satamalahden pohjoispuolella.

Historia
--------

Linnan alueella on ollut asutusta hellenistisellä ja roomalaisella kaudella antiikin Khioksen kaupungin aikaan, ja edelleen bysanttilaisella kaudella eli Kreikan keskiajalla 900- ja 1000-luvuilla, jolloin paikalla on ollut varhaisempi linnoitus.

Chíoksen linnaa.
Nykyisin paikalla oleva linna rakennettiin genovalaisvallan aikana. Sen rakennutti Martino Zaccaria, ja sen rakentaminen alkoi vuonna 1328. Bysanttilaiset valtasivat sen jo vuonna 1329 Andronikos III Palaiologoksen aikana ja se pysyi Bysantilla vuoteen 1346. Tämän jälkeen genovalaiset saivat sen takaisin ja se pysyi heidän hallussaan vuoteen 1566, jolloin osmaniturkkilaiset valtasivat sen. Seuranneen turkkilaisvallan aikana linnoituksessa saivat asua vain turkkilaiset ja juutalaiset.

Vuoden 1923 Kreikan ja Turkin väestönvaihdon jälkeen tyhjentyneen linnan alueelle asutettiin Turkista tulleita kreikkalaisevakkoja. Vuonna 1924 linna suojeltiin arkeologisena alueena. Monet paikalliset kuitenkin vaativat vieraasta vallasta muistuttaneen linnan tuhoamista aina 1970-luvulle saakka.

Linnan turkkilainen kylpylä.

Rakennelma
----------

Linna on suurikokoinen ja sulkee sisäänsä useita nykykaupungin asuinkortteleita. Sen pinta-ala on noin 18 hehtaaria. Linnan muurit muodostavat epäsäännöllisen viisikulmion, ja ne voidaan jakaa maa- ja merimuuriin. Maamuureja ympäröi vallihauta, mikä teki linnasta tavallaan saaren. Nykyisin vallihauta on kuivana. Muurissa oli kolme porttia, eteläpuolen pääportti eli "Suuri portti" (*Porta Maggiore*), länsi puolen portti (*Portello*) ja meriportti (*Porta di Marina*). Sataman puoleinen kaakkoissivun osuus muurista on purettu 1900-luvulla, ja näin myöskään sillä sijainnutta meriporttia ei enää ole olemassa. Muurissa on bastionitorneja, joita on säilynyt kahdeksan.

Linnan alueella sijaitsevat muun muassa 1500-luvulla rakennettu Justinianin palatsi, joka toimi hallintorakennuksena ja on nykyisin näyttelytilana; Koulás- tai Koúles-nimellä tunnettu torni; Bairaklin moskeija; Pyhän Georgioksen (*Ágios Geórgios*) kirkko eli entinen Eskin moskeija; turkkilainen kylpylä; "Kylmä lähde" (*Krýa Vrýsi*) -nimellä tunnettu suuri vesisäiliö; sekä turkkilainen hautausmaa.

Lähteet
-------

1. 1 2 3 4 5  Κάστρο Χίου: Ιστορικό Υπουργείο Πολιτισμού και Αθλητισμού. Viitattu 3.10.2022.
2. 1 2 3 4 5 6  Κάστρο Χίου *Καστρολόγος*. Viitattu 3.10.2022.
3. 1 2  Κάστρο της Χίου *ChiosLife*. Viitattu 3.10.2022.
4. 1 2  Κάστρο Χίου: Περιγραφή Υπουργείο Πολιτισμού και Αθλητισμού. Viitattu 3.10.2022.

Aiheesta muualla
----------------

* Kuvia tai muita tiedostoja aiheesta **Chíoksen linna** Wikimedia Commonsissa
**John Webb** (1611 – 24. lokakuuta 1672) oli englantilainen arkkitehti. Webb oli arkkitehti Inigo Jonesin oppilas, ja hän toimi Jonesin apulaisena vuodesta 1628. Jonesin kuoltua 1652 Webb peri häneltä huomattavan omaisuuden sekä Jonesin mittavan kokoelman piirroksia ja suunnitelmia.

Vuonna 1654 Webb suunnitteli Hampshiren The Vyne -maalaiskartanoon Englannin ensimmäisen klassisen portiikin. Kuningas Kaarle II tilasi 1660-luvun alussa Webbiltä Greenwich Palacen muutoksen barokkityyliseksi. Vanhat rakennukset purettiin, mutta Webbin suunnitelmista toteutui vain yksi osa, joka yhdistettiin sittemmin Christopher Wrenin suunnittelemaan Greenwich Hospitaliin. Webb sai suunniteltavakseen myös Queen's Housen laajennustyöt vuonna 1662.

Webb oli myös innokas amatööritutkija, joka työsti yhdessä Inigo Jonesin ja Walter Charletonin kanssa kirjaa Stonehengestä. Webb julkaisi kymmenen vuotta myöhemmin oman tutkimuksensa *Vindication of Stone-henge Restored*. Vuonna 1669 hän laati ensimmäisen euroopplaisen tutkielman kiinan kielestä, *An historical essay endeavoring a probability that the language of the Empire of China is the primitive language*. Webb ei itse osannut kiinaa, vaan perusti esseensä jesuiitta-lähetyssaarnaajien matkakertomuksiin.

Lähteet
-------

1. 1 2 3  John Webb (architect) *World Heritage Encyclopedia*. Viitattu 25.8.2020. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Taiteenala | 
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Martin Ebbertz** (s. 1962 Aachen) on saksalainen kirjailija.

Ebbertz vietti lapsuutensa Prümissä (Eifelissa). Hän opiskeli Freiburgissa, Münsterissä ja Frankfurtissa germanistiikkaa, filosofiaa ja historiaa ja työskenteli myös kirpputori- ja antiikkimyyjänä.

Ebbertz piti kirjallisia kabaree-esityksiä ("Gegen den Strich") yhdessä Sibylle Hummelin kanssa mm. Münsterissä, Freiburgissa ja Kölnissä. Hän johti vuonna 1991 käsikirjoitusryhmää "Monasterium"-elokuvahankkeessa ja työskenteli vuoden opettajana Jarnyssa, Ranskassa. Vuonna 1992 ilmestyi hänen ensimmäinen lastenkirjansa (Josef, der zu den Indianern will).

Tämän jälkeen Ebbertz on ollut vapaana kirjailijana, ensin Frankfurt am Mainissa, sitten 5 vuotta Thessalonikissa, Kreikassa ja keväästä 2000 lähtien vaimonsa ja kahden lapsensa kanssa Boppardissa, Reinin varrella.

Lähteet
-------

* 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Belgia
* Yhdysvallat
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Chōshūn han** (jap. 長州藩, *Chōshū han*) oli daimion hallitsema läänitysalue Japanissa Edo-kaudella. Se tunnettiin myös Hagin hanina (jap. 萩藩, *Hagi han*) sen pääkaupungin Hagin mukaan. Se sijaitsi Nagaton ja Suōn provinssien alueella ja käsitti siten nykyisen Yamaguchin prefektuurin. Hania hallitsi Mōri-klaani. Sillä oli merkittävä rooli Tokugawa-bakufun viimeisinä vuosina. 

Chōshūn alueen johtajat olivat Sengoku-kauden sotaherran Mōri Motonarin jälkeläisiä. Hän onnistui laajentamaan vaikutusvaltaansa koko Chūgokun alueelle ja miehitti yli 1 200 000 kokun arvoisen alueen. Kuolemansa jälkeen hänen pojanpojastaan Mōri Terumotosta tuli daimio, joka liittoutui Toyotomi Hideyoshin kanssa. Tämä oli kuitenkin virhe: Hideyoshin kuoltua Tokugawa Ieyasu voitti Toyotomin liittolaiset Sekigaharan taistelussa. Mōri-klaani siirrettiin alkuperäisestä kodistaan Akin provinssista Nagaton provinssiin (Chōshūhun), ja sen omistuksia supistettiin. Chōshūn hanista tulikin keskeinen alue Tokugawoja vastustaville voimille. Unelma Tokugawojen kaatamisesta toteutui kuitenkin vasta 1800-luvulla, kun Chōshūn han yhdisti voimansa Satsuman hanin ja heille ystävällismielisen hoviaatelin kanssa ja bakufu kaadettiin Boshin-sodassa. Hanien sotajoukot muodostivat myös keisarillisen Japanin armeijan ydinjoukon Meiji-restauraation jälkeen. Liittonsa kautta Chōshūn ja Satsuman edustajat olivat merkittävässä yhteiskunnallisessa ja poliittisessa asemassa Meiji- ja jopa Taishō-kauden ajan.*lähde?*

Chōshūn daimiot
---------------

1. Mōri Terumoto
2. Mōri Hidenari
3. Mōri Tsunahiro
4. Mōri Yoshinari
5. Mōri Yoshihiro
6. Mōri Yoshimoto
7. Mōri Munehiro
8. Mōri Shigetaka
9. Mōri Haruchika
10. Mōri Narifusa
11. Mōri Narihiro
12. Mōri Narimoto
13. Mōri Naritō
14. Mōri Takachika
15. Mōri Motonori

Lähteet
-------

1. ↑  Deal, William E.: *Handbook to Life in Medieval and Early Modern Japan*, s. 81. Oxford University Press, 2007. ISBN 9780195331264. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **Chōshūn han** Wikimedia Commonsissa
Chūbun seudun sijainti Japanissa
Fujivuori on Chūbun seudun tunnetuin maamerkki.
**Chūbu** (jap. 中部地方, *Chūbu-chihō*) on Japanin pääsaaren Honshūn keskellä oleva alue. Se koostuu yhdeksästä prefektuurista: Aichi, Fukui, Gifu, Ishikawa, Nagano, Niigata, Shizuoka, Toyama ja Yamanashi.

Chūbu on käsitteenä uusi: se tarkoittaa kirjaimellisesti "[Honshūn] keskiosaa", ja sitä käytettiin ensimmäisen kerran maantiedon oppikirjassa 1900-luvun alussa. Se viittasi siten alueeseen, joka jää länsipuolella sijaitsevan Kinkin ja itäpuolella sijaitsevien Kantōn ja Ōshūn eli Tōhokun väliin. Historiallisesti se on jaettu Tyynenmeren rannikon Tōkain, Japaninmeren rannikon Hokurikun ja keskiosan vuoriston Tōsanin seutuihin.

Chūbun alue on vuoristoinen ja sitä hallitsevat Japanin Alpit, mutta niiden reunamille jää useita alankoja, joilla tuotetaan muun muassa riisiä, teetä ja sitrushedelmiä. Alueen kolme merkittävää teollisuuskeskusta ovat Nagoyan ympäristön Chūkyōn metropolialue, Tōkain rannikko Shizuokan ja Hamamatsun kaupunkien ympäristössä ja Hokurikun pohjoisosa Niigatan kaupungin ympäristössä.

Lähteet
-------

1. 1 2  Louis-Frédéric: *Japan Encyclopedia*, s. 126. Harvard University Press, 2005. ISBN 9780674017535. Teoksen verkkoversio.
2. 1 2  中部地方 Kotobank (日本大百科全書). Viitattu 18.7.2018.

Aiheesta muualla
----------------

* Kuvia tai muita tiedostoja aiheesta **Chūbu** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Japanin prefektuurit ja alueet |
| --- |
|  |
| Hokkaidō | 
* Hokkaidō

 | Japani |
|  |
| Tōhoku | 
* Aomori
* Iwate
* Miyagi
* Akita
* Yamagata
* Fukushima

 |
|  |
| Kantō | 
* Ibaraki
* Tochigi
* Gunma
* Saitama
* Chiba
* Tokio
* Kanagawa

 |
|  |
| Chūbu | 
* Niigata
* Toyama
* Ishikawa
* Fukui
* Yamanashi
* Nagano
* Gifu
* Shizuoka
* Aichi

 |
|  |
| Kansai | 
* Mie
* Shiga
* Kioto
* Osaka
* Hyōgo
* Nara
* Wakayama

 |
|  |
| Chūgoku | 
* Tottori
* Shimane
* Okayama
* Hiroshima
* Yamaguchi

 |
|  |
| Shikoku | 
* Tokushima
* Kagawa
* Ehime
* Kōchi

 |
|  |
| Kyūshū · Ryūkyū | 
* Fukuoka
* Saga
* Nagasaki
* Kumamoto
* Ōita
* Miyazaki
* Kagoshima
* Okinawa

 |

 |
John Veitch vuonna 1880.
**John Veitch** (26. lokakuuta 1829 Peebles, Scottish Borders – 3. syyskuuta 1894 Peebles) oli skotlantilainen runoilija, filosofi ja historioitsija.

John Veitch syntyi Peeblesissä, Skotlannin etelärajalla. Hänen isänsä oli Espanjan-sodan veteraani ja äitinsä uskonnollinen. Äiti kannatti filosofi Thomas Chalmersin johtamaa vapaakirkkoliikettä. Veitch sai hyvän koulutuksen paikallisissa kouluissa, joissa hänen luokkatovereidensa joukossa oli Henry Calderwood, myöhemmin Edinburghissa moraalifilosofian professori. Veitch sai apurahan opintoihin Edinburghin yliopistossa. Hän valmistui ylioppilaaksi 16-vuotiaana vuonna 1845. Vaikka Veitch pysyi syvästi uskonnollisena, hän hylkäsi pappisuran ja työskenteli jonkin aikaa yksityisopettajana Pohjois-Skotlannissa.

Akteemisella uralla Veich nimitettiin 1860 St Andrewsin yliopiston logiikan, metafysiikan ja retoriikan professoriksi ja siten moraalifilosofian professorin tehtävään ja neljä vuotta myöhemmin Glasgow'n yliopiston logiikan ja retoriikan professoriksi. Veitchiä pidettiin loistavana älyllisenä ja erinomaisena filosofina.

Jo ennen kuin hän sai yliopiston viran, hän oli kääntänyt Descartesin teoksia englanniksi, ja siten hänestä tuli filosofi, joka esitteli Descartesin ensimmäisenä englanninkieliselle yleisölle. Jälkeenpäin katsottuna se oli ehkä hänen suurin filosofinen saavutuksensa. Intuitionistisena filosofina hän jäi Sir William Hamiltonin varjoon. Nykyisin lähes unohdetulla Hamiltonilla oli omana aikanaan vahva kansallinen ja kansainvälinen filosofinen ja älyllinen arvovalta.

Teoksia
-------

* *Memoir of Dugald Stewart* 1857
* *Memoir of Sir William Hamilton, Bart* (1869) Blackwood’s Philosophical Classics
* *The Tweed, and other Poems* (1875)
* *Lucretius and the Atomic Theory* (1875)
* *The history and poetry of the Scottish border; their main features and relations* (1878)
* *Institutes of Logic* (1885)
* *The feeling for nature in Scottish poetry* (1887)
* *Knowing and Being* (1889)
* *Merlin and other poems* (1889)
* *Dualism and Monism*, and other essays (1895)
* *Border Essays* (1896).

Lähteet
-------

1. 1 2 3 4  John Veitch (1829-1894). Scottish Philosphy. Viitattu 4.5.2023.



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Australia
* Alankomaat

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
Komia aburilla kirjoitettuna
**Abur** eli **muinaispermiläiset aakkoset** on suomalais-ugrilaisten komin ja komipermjakin kielten kirjoittamiseen käytetty muinainen aakkosto. Sen laati venäläinen lähetyssaarnaaja Stepan Hrap (fl. 1373–1395, myöh. Pyhä Tapani Permiläinen) 1300-luvulla. Aakkosto oli käytössä aina 1500- tai 1600-luvulle saakka, kunnes sen tilalle otettiin kyrillinen kirjaimisto.

Abur-aakkoset muotoiltiin kyrillisten ja kreikkalaisten aakkosten mukaan, mutta monet kirjaimet muistuttavat myös komien uskonnollisia *tamga*-merkkejä. Tällä tavoin komien perinteinen kulttuuri ja uskonto liitettiin kristinuskoon. Aakkostossa on 38 kirjainta, joita ei erotella pieniksi ja isoiksi kirjaimiksi. Kirjoitusta luetaan vasemmalta oikealle.

Lähteet
-------

1. 1 2  Old Permic alphabet Omniglot. Viitattu 17.11.2011.
2. ↑  Everson, Michael: Revised proposal for encoding the Old Permic script in the UCS *std.dkuug.dk*. Viitattu 17.11.2011.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Abur**.
* Шрифт абур (venäjäksi)
Nelimiehinen joukkue rattikelkan kyydissä Davosissa vuonna 1910.
**Kelkkailu** on kilpaurheilun muoto, jonka eri lajityyppien yhdistävä piirre on pyrkimys edetä kelkalla tarkoitusta varten suunniteltu rata mahdollisimman nopeasti.
Ratakelkkailulajeja ovat mahakelkkailu (skeleton), rattikelkkailu (bobsleigh) sekä ohjaskelkkailu (luge) keino- ja luonnonradoilla. Kelkkailu on jakautunut lajeittain kahteen eri liittoon, jossa skeletonia ja rattikelkkailua hallinnoi kansainvälinen kelkkailuliitto FIBT *(Federation Internationale de Bobsleigh et de Tobaganning)* ja ohjaskelkkailua lajin erikoisliitto FIL *(Fédération Internationale de Luge de Course)*.

Suomessa kansainvälisen ohjaskelkkailuliiton FIL:in jäsen on Suomen Kelkkailuliitto ja kansainvälinen kelkkailuliiton FIBT:n jäsen on Bob- ja Skeletonliitto.

Ohjaskelkkailu
--------------

*Pääartikkeli: Ohjaskelkkailu*
Ohjaskelkkailussa maataan kelkan päällä selällään jalat menosuuntaa kohti. Ohjaskelkkailussa kilpaillaan sekä yksin- että parikilpailussa, jossa toinen kilpailija makaa selällään toisen alaruumiin päällä. Erityisen suosittua laji on Saksassa, Itävallassa ja Italiassa.

Ohjaskelkkailuun soveltuvia keinoratoja on maailmassa vain 17 kappaletta 10 eri maassa. Uusien ratojen rakentaminen on kallista, eikä niitä rakenneta yleensä kuin talviolympialaisten kilpailupaikoiksi. Tämän johdosta lajista on olemassa kansainvälisen liiton hyväksymä ja hallinnoima luonnonradoille suunniteltu muunnos, jota yritetään myös saada "isoveljensä" tapaan olympialajiksi.

Rattikelkkailu
--------------

*Pääartikkeli: Rattikelkkailu*
Rattikelkkailussa kilpaillaan kahden ja neljän hengen kelkoilla. Kelkkoja ohjataan vaijereilla. Rattikelkkailu on ollut olympiaohjelmassa ensimmäisistä kisoista lähtien lukuun ottamatta 1960 Squaw Valleyn kisoja. 

Rattikelkkailuun soveltuvia ratoja on maailmassa ainoastaan 12, joista ainoastaan Sankt Moritzissa sijaitseva rata on luonnonjäästä valmistettu.

Skeleton
--------

*Pääartikkeli: Skeleton*
Skeletonissa eli mahakelkkailussa kilpailija makaa kelkan päällä mahallaan pää menosuuntaa kohti. Kilpailuja käydään keinoradoilla. Olympialaisten ohjelmassa laji on ollut vuosina 1928 ja 1948 sekä vuodesta 2002 lähtien.

Lähteet
-------

1. ↑  Suomen kelkkailuliitto – ohjaskelkkailun virallinen kattojärjestö *Suomen kelkkailuliitto Ry*. Viitattu 2.3.2023.
2. ↑  Rattikelkkailu - Suomen Olympiakomitea *Suomen Olympiakomitea*.  25.3.2019. Viitattu 2.3.2023.
3. ↑  Tracks *FIL*. Viitattu 2.3.2023.
4. ↑  Skeleton 101: Olympic History *NBC Olympics*. Viitattu 2.3.2023.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kelkkailu**.
* FIBT (englanniksi)
* FIL (englanniksi) (saksaksi)
* Kelkkailuliitto